Γνωμοδότηση της Επιτροπής των Περιφερειών για:

- την «Πρόταση απόφασης του Ευρωπαϊκού Κοινοβουλίου και του Συμβουλίου περί της τροποποίησης της απόφασης αριθ. 2085/97/ΕΚ για τη θέσπιση προγράμματος υποστήριξης, περιλαμβανομένης και της μετάφρασης, στον τομέα του βιβλίου και της ανάγνωσης (Πρόγραμμα Αriane)», και - την «Πρόταση απόφασης του Ευρωπαϊκού Κοινοβουλίου και του Συμβουλίου περί της τροποποίησης της απόφασης αριθ. 719/96/ΕΚ για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Πρόγραμμα Καλειδοσκόπιο)»

(1999/C 51/15)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την πρόταση απόφασης του Ευρωπαϊκού Κοινοβουλίου και του Συμβουλίου περί της τροποποίησης της απόφασης αριθ. 2085/97/ΕΚ για τη θέσπιση προγράμματος υποστήριξης, περιλαμβανομένης και της μετάφρασης, στον τομέα του βιβλίου και της ανάγνωσης (Πρόγραμμα Αriane) και την Πρόταση απόφασης του Ευρωπαϊκού Κοινοβουλίου και του Συμβουλίου περί της τροποποίησης της απόφασης αριθ. 719/96/ΕΚ για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Πρόγραμμα Καλειδοσκόπιο) [COM(98) 539 τελικό - 98/0282 COD - 98/0283 COD] () 7

έχοντας υπόψη την απόφαση του Συμβουλίου, της 16ης Οκτωβρίου 1998, να ζητήσει, σύμφωνα με την πρώτη παράγραφο του άρθρου 198Γ της Συνθήκης για την ίδρυση της ΕΚ, τη γνωμοδότησή της για το θέμα αυτό 7

έχοντας υπόψη την απόφαση του Προεδρείου της στις 23 Οκτωβρίου 1998 να αναθέσει στην επιτροπή 7 «Εκπαίδευση, επαγγελματική κατάρτιση, πολιτισμός, νεότητα, αθλητισμός και δικαιώματα των πολιτών» την κατάρτιση σχετικής γνωμοδότησης 7

έχοντας υπόψη τις γνωμοδοτήσεις της για το πρόγραμμα Καλειδοσκόπιο 2000 (καλλιτεχνικές και πολιτιστικές δραστηριότητες) (CdR 145/95) () και το πρόγραμμα Ariane (βιβλία και ανάγνωση) (CdR 146/95) () 7

έχοντας υπόψη το σχέδιο γνωμοδότησης (CdR 227/98 fin) το οποίο υιοθέτησε η επιτροπή 7 την 1η Οκτωβρίυ 1998 (εισηγητές: ο κ. Muρoa Ganuza και η κ. Tallberg) 7

υιοθέτησε ομόφωνα κατά την 26η σύνοδο ολομέλειας, που πραγματοποιήθηκε στις 18 και 19 Νοεμβρίου 1998 (συνεδρίαση της 19ης Νοεμβρίου) την ακόλουθη γνωμοδότηση.

1. Εισαγωγή

1.1. Η Επιτροπή προτείνει την παράταση μέχρι την 31η Δεκεμβρίου 1998 των προγραμμάτων Αriane (πρόγραμμα υποστήριξης, περιλαμβανομένης και την μετάφρασης, του τομέα του βιβλίου και της ανάγνωσης) και Καλειδοσκόπιο (πρόγραμμα στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση) (λήγουν αμφότερα στις 31 Δεκεμβρίου 1998). Η πρόταση αυτή λαμβάνει υπόψη την ανάγκη να διασφαλιστεί η συνέχεια των πολιτιστικών δράσεων των προγραμμάτων αυτών έως ότου αρχίσει να εφαρμόζεται το ενιαίο πρόγραμμα-πλαίσιο στον πολιτιστικό τομέα (2000-2004). Η Επιτροπή προτείνει επίσης αύξηση των κονδυλίων του προϋπολογισμού για την κάλυψη της περιόδου παράτασης: 3 εκατ. ευρώ για το Ariane, ποσό που δίδει συνολικό κονδύλιο 10 εκατ. ευρώ για ολόκληρο το πρόγραμμα (1997-1999) και 7,9 εκατ. ευρώ για το Καλειδοσκόπιο, ποσό που δίδει συνολικό κονδύλιο 34,4 εκατ. ευρώ για ολόκληρο το πρόγραμμα (1996-1999).

2. Ειδικές παρατηρήσεις

2.1. Η ΕΤΠ επικροτεί την παράταση των προγραμμάτων μέχρι τις 31 Δεκεμβρίου 1999 βάσει των συμπερασμάτων από την αξιολόγηση των προγραμμάτων αυτών, που έδειξε τη θετική συμβολή τους στην ανάπτυξη της πολιτιστικής συνεργασίας σε ολόκληρη την ΕΕ.

2.2. Σημειώνει τα συμπεράσματα της Επιτροπής, σύμφωνα με τα οποία το πρόγραμμα Ariane, εντός σύντομου χρονικού διαστήματος και με περιορισμένους πόρους, συνέβαλε στην ανάπτυξη μιας ιδιαίτερα αξιόλογης διακρατικής συνεργασίας, κυρίως μέσω δικτύων εταιρικών σχέσεων και πολιτιστικών δράσεων, και στην προβολή λογοτεχνικών έργων των κρατών μελών, καθιστώντας τα πιο προσιτά στους ευρωπαίους πολίτες. Σημειώνει επίσης ότι, παρά την μικρή διάρκειά του και τους περιορισμένους πόρους του, το πρόγραμμα Καλειδοσκόπιο προώθησε σημαντικά τη διακρατική συνεργασία, ιδίως με εταιρικές σχέσεις και πολιτιστικές ανταλλαγές βελτιώνοντας ταυτόχρονα την πρόσβαση και την εξοικείωση του ευρωπαϊκού κοινού με τον πολιτισμό των κρατών μελών και συγκεκριμένα με εκδηλώσεις μουσικής, θεάτρου, όπερας, χορού, τεχνών και πολυμέσων.

2.3. Η ΕΤΠ συμφωνεί με την παρατήρηση της Επιτροπής ότι τα προγράμματα πρέπει να παραταθούν για να εξασφαλισθεί η συνέχιση των πολιτιστικών δράσεων έως ότου υιοθετηθεί το πρόγραμμα-πλαίσιο υποστήριξης των πολιτιστικών δράσεων.

2.4. Η ΕΤΠ σημειώνει τα συμπεράσματα της τριμερούς συμφωνίας Συμβουλίου, Ευρωπαϊκού Κοινοβουλίου και Επιτροπής στις 21 Σεπτεμβρίου 1998 που υποστηρίζει μία αύξηση των πιστώσεων κατά 4,1 εκατ. ευρώ για το πρόγραμμα Ariane και κατά 10,2 εκατ. ευρώ για το πρόγραμμα Καλειδοσκόπιο. Αυτό συμφωνήθηκε λόγω της ανάγκης να αντιστοιχεί ο προϋπολογισμός στα κονδύλια του 1998. Η Επιτροπή διευκρίνισε, ωστόσο, ότι δεν μπόρεσε να προτείνει τα ποσά αυτά στην πρόταση απόφασής της λόγω τεχνικών προβλημάτων στα πλαίσια του προσχεδίου προϋπολογισμού.

3. Συμπέρασμα

3.1. Η ΕΤΠ υποστηρίζει την πρόταση της Επιτροπής, να παραταθεί η διάρκεια των προγραμμάτων Ariane και Καλειδοσκόπιο μέχρι τις 31 Δεκεμβρίου 1999.

3.2. Η ΕΤΠ υποστηρίζει την τριμερή συμφωνία Συμβουλίου, Ευρωπαϊκού Κοινοβουλίου και Επιτροπής βάσει της οποίας προτείνεται η αύξηση των πιστώσεων του προγράμματος Ariane κατά 4,1 εκατ. ευρώ, ποσό που αυξάνει τα συνολικά κονδύλια για ολόκληρο το πρόγραμμα σε 11,1 εκατ. ευρώ, σύμφωνα με το άρθρο 6 περί παρατάσεως του εν λόγω προγράμματος (1997-1999). Επικροτεί επίσης την προτεινόμενη, βάσει της τριμερούς συμφωνίας, αύξηση των πιστώσεων του προγράμματος Καλειδοσκόπιο κατά 10,2 εκατ. ευρώ, ποσό που αυξάνει τα συνολικά κονδύλια για ολόκληρο το πρόγραμμα σε 36,7 εκατ. ευρώ, σύμφωνα με το άρθρο 6 περί παρατάσεως του εν λόγω προγράμματος (1996-1997).

Βρυξέλλες, 19 Νοεμβρίου 1998.

Ο Πρόεδρος της Επιτροπής των Περιφερειών

Manfred DAMMEYER

() ΕΕ C 319 της 16.10.1998, σ. 13-14.

() ΕΕ C 100 της 2.4.1996, σ. 30.

() ΕΕ C 100 της 2.4.1996, σ. 35.